کابلگرام و اخون خیل قوم

اخوند خیل ( اخوند سالاک)
**شانگلہ پاکستان کے شمالی صوبے خیبر پختون خواہ کا سب سے پسماندہ ضلع تو ہے ، مگر اس کے ساتھ ساتھ قدرت کے دست ہنر شناس نے اسے جس حسن سے مالامال کیا ہے اس کی نظیر نہیں ملتی، جس میں بلند وبالا خوبصورت پہاڑبھی اس ضلع کے حسن کو چار چاند لگاتے ہیں، شانگلہ کا ہیڈ کوارٹر الپوری ہے، یہ ضلع دو تحصیلوںپر مشتمل ہے، ایک بشام ہے ، جہاں سے شاہراہ رے شم گزرتی ہے اور موجودہ سی پیک بھی بشام سے گذرے گی ، دوسرا تحصیل پورن ہے ، اسی تحصیل کا ایک گاﺅں جس کو ہم کابلگرام (کابل گرام) کے نام سے پہچانتے ہے ۔ کابلگرام جس کا ابتدائی نام کابل گران تھا ، دریائے سندھ کے کنارے واقع ہے ، خوبصورت بل کھاتے پہاڑ وں کے درمیان یہ خوبصورت گاﺅں ایک طویل تاریخ بھی رکھتاہے ۔ سولہا سو سے قبل موجودہ پاکستان کے شمالی صوبے کے پہاڑی علاقوں میں ہندو اور سکھ بڑی تعداد میں آباد تھے جسے ریاست ڈوما کہا جاتا تھا ۔ سولہویں صدی جب ریاست پختونخوا پندرہ سو بیس کو بن چکی تھی اور دفتر شیخ ملی یعنی پشتونوں میں تقسیم کا عمل مکمل ہو چکا تھا ، آخوند سالاک بابا نے ریاست ڈوما کے خلاف جہاد کی تبلیغ کو تیز کر دیا اور کچھ عرصہ میں لشکر جہاد کرنے کے غرض سے ان حسین پہاڑوں کی جانب نکلا ،جس کی قیادت اخون پنجو باباؒ(سید عبد الوہاب ؒجن کی مرقد پشاور میں ہے ) کے مرید خاص اخون سالاک بابا رحمہ اللہ کر رہے تھے، اخون سالاک باباؒ جن کا اصل نام عبدالاکبر ؒ ہے ، ( بعض مورخین نے آپ ؒ کا نام محمد اکبرشاہ اور کچھ نے سید اکبر شاہ لکھا ہے۔ کجھ نے آپ کا تعلق خٹک ، ترین اور درانی قوم سے بتایا ہے جبکہ آپ کی اولاد نے خود کو اخوند خیل کہنا ہی پسند کیا ہے۔ غازی اخون سالاک بابا سولہویں صدی کے صاحب تصنیف بزرگ تھے۔ آپ خٹک قوم کے پیر بھی کہلاتے ہیں۔ آپ کے آبا و اجداد کا تعلق ترکستان سے تھا۔ ترکستان بخارا سے تعلق ہونی کی وجہ سے ان کو سادات کا اہل چشم بھی تصور کیا جاتا ہے۔بعض مؤرخین کے مطابق آپ کا خاندان خوست میں آکر آباد ہوا جبکہ بعض نے توغہ لکھا ہے۔ غازی اخون اور ان کے بھائی اخون سباکؒ سید عبد الوہاب المعروف اخون پنجو صاحب کے مرید و خلیفہ تھے ،**

**ڈوما کافر ایک طاقتور سردار تھا اگر چہ وہ ہندو تھا،مگر ان کی فوج میں ایک بڑی تعداد سکھوں کی تھی ۔ 1614عیسوی میں اخون سالاک بابا رحمہ اللہ کی قیادت میں مسلمانوں نے ایک زبردست حملہ کرکے ڈوما کافر اور اس کی فوج کو شکست دی اوربونیر میں اسلامی پرچم لہرایا ، اس جہادی لشکر میں شمشی خیل قبائل کا ایک خاص کردار رہا اور فتح کے بعد ریاست ڈوما کو مختلف تپوں میں تقسیم کر دیا اور انھی تپوں کے مختلف خیلوں نے یہاں رہائش اختیار کرلی تاکہ علاقہ پر قبضہ برقرار رہے ، شمشی خیل قبائل دریائے سندھ کے قریب گنانگر میں آباد ہوئے اور چکیسر سے پیرسر تک کے علاقوں پر وہ قابض رہے اور وقت گزرنے کے ساتھ انھوں نے اپنے ہی لوگوں پر ظلم و جبر شروع کردیے اور لوگ ان کی وحشیانہ سے تنگ آگئے تھے کیونکہ یوسف زئیوں کے آخری سردار باکو خان کے وفات بعد یوسف زئی کسی اور سردار پر متفق نہ ہو سکے اور یہی سے خانیزم کا دور شروع ہو گیا آس وقت سین کڑئی میں دو مشہور ھجرے ایک گنانگر شمشی خیل اور دوسرہ آخوند سالاک (کابل گرام کے اولاد کا تھا اس زمانے میں تجارت اور تجارتی قافلے اباسین یعنی (دریائے سندھ کے راستہ سے گزرتی تھی آس پاس کے تاجروں نے اس گاؤں کو گل نگر کیے بجائے گنا نگر کہنا شروع کر دیا صرف ل کی جگہ نا لگنے کے بعد اس حسین وادی کا نام تبدیل ہو گیا شمشی خیل قبائل کے ظلم وجبر کو تاریخ دان اس سے جوڑنے کی کوشش میں ہے کہ ملک زئی چونکہ یوسف زئی میں رائل فیملی ہیں اور شمشی خیل ملک احمد خان (سربراہ پختونخوا اور سردار یوسف زئی) کے بھائی ملک محمد کی اولاد ہے جن کا شجرہ کچھ یوں ہے ،( شمشی خیل ،بن ملک محمد ، بن سلطان شاہ ، بن تاج الدین ، بن ملک قاسم ، بن رزڑ بن مندنڑ یوسف زئی ) لیکن ہر نفس کو موت کا مزہ چکھناہے کیونکہ کفر کا نظام تو چل سکتا ہے لیکن ظلم کا نہیں اور ایک دن اللّٰہ کے آسمان غضب یعنی تندری پانی نے پورے گاؤں کو بہا دیا اس خاندان کی ایک عورت جو رشتے داروں کے ہاں گئی تھی دو لڑکوں کے ساتھ جن کی عمریں 5 دوسرے کا 8 سال بچ گئے تھے جو آج بھی گنانگر میں آباد ہے اور ان کے جائداد پر تھانہ سوات اور کانا غوربند کے لوگوں نے قبضہ کر لیا تھا جو آج چکیسر میں آباد ہے ،اس کے علاؤہ شمشی خیل قبائل صوابی میں شیر درہ، یارحسین یعقوبی میں کثیر تعداد میں آباد ہے ان کا مشہور اور تاریخی ملکزو ہجرہ جو کئی سالوں سے آباد ہیں،(جبکہ بعض تاریخ دانوں کے مطابق ڈوما کافر کو شریف خان بابا تپہ رزڑ ، آخوند سالاک بابا اور باکوخان نامی ایک مندنڑ یوسف زئی سردار نے شکست دی تھی .جن مزار بونیر میں واقع ہے مگر ان تاریخ دانوں نے اپنی کتاب میں یہ بھی لکھا ہے کہ باکو خان نے اخون سالاک بابا ؒکی مدد حاصل کی تھی، ڈوما کافر کو شکست دینے میں)بونیر کو فتح کرکے اخون سالاک باباؒ نے کچھ عرصہ بونیر کے ایک” گاﺅں کوریا “میں قیام کیا ۔ جس کے بعد آپ ؒ نے لشکر لے کر ہزارہ کی جانب کوچ کیا۔راستے میں کئی سارے گاﺅں، دیہات فتح کرتے ہوئے ہزارہ کوہستان تک پہنچ گئے۔ عمر زیادہ ہونے کی وجہ سے کمزوریوں اور مختلف بیماریوں نے جھکڑا تو واپسی کی راہ لی ، بونیر واپس آتے ہوئے راستے میں ایک چھوٹے سے دیہات میں قیام پزیر ہوئے ، یہیں وہ علاقہ ہے جس کو آج کابلگرام کہا جاتا ہے۔ (واضح رہے ڈوما کافر کے علاوہ اخون سالاک باباؒ نے اور بھی کئی بڑے فتوحات حاصل کیے، مثلاً موجودہ ضلع شانگلہ ،تورغر اور سوات کے کئی سارے علاقوں پر اسلامی پرچم لہرایا۔ اگر ان کے جہادی خدمات پر تفصیلاً روشنی ڈالی جائے تو ایک زخیم کتاب بن جائے ۔**
 

**اخون سالاک بابا ؒ سے اخون خیل قوم تک !**

**اخون خیل قوم کہاں کہاں آباد ہے؟**

**اخون خیل صرف اخون سالاک بابا ؒ کی اولاد کو نہیں کہا جاتابلکہ اخون درویزہ بابا کی اولاد کو بھی کہا جاتا ہیں ، اخون درویزہ اور اخون سالاک بابا ؒ ایک ہی وقت کے بزرگ تھے ، اخون درویزہ پیر باباؒ بونیر والے کے مرید اور اخون سالاک بابا ؒ اخون پنجو بابا ؒ پشاور والے کے مرید تھے ۔ اخون درویزہ بابا صوفیانہ طرز کے بزرگ اور قوم سے فارسی بان تھے، جبکہ اخون سالاک باباؒ جہادی عالم تھے۔ اخون سالاک بابا ؒ کے بیٹے اشرف بابا کی اولاد [[ہزارہ ڈویژن]] کے مختلف علاقوں میں آباد ہے۔ اسی طرح اخون عبد الرحمن باباؒ کی اولاد شانگلہ کے مختلف علاقوں مثلاً کابلگرام، ماندوریا، مارتونگ اور خدوخیل میں قاسم خیل اس کے ساتھ دیرکے مختلف علاقوں میں آباد ہیں۔ اخوند سالاک بابا کے باقی دو بیٹے بچپن میں فوت ہو گئے تھے۔**